Diari Oficial de la Generalitat Valenciana


Sumari del DOGV 3908, del 02-01-2001 (2000/10083)

ACORD de 22 de desembre de 2000, del Govern Valencià, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, pel qual es completa l'adoptat el dia 30 de maig de 2000, pel qual es va modificar els seus estatuts.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10699


Data del document
:   22-12-2000

Organisme emissor
:   Ciutat de les Arts i de les Ciències, SAU

Tipus de document
:   Acord

Anàlisi jurídica

 Descriptors 

:   * Ciutat de les Arts i de les Ciències, SAU
    * reglament intern
    * legislació
    * empresa pública

ACORD de 22 de desembre de 2000, del Govern Valencià, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, pel qual es completa l'adoptat el dia 30 de maig de 2000, pel qual es va modificar els seus estatuts. [2000/Q10594]
  
El Govern Valencià, en la reunió del dia 22 de desembre de 2000, adoptà l'acord següent:
  
El dia 30 de maig de 2000, el Govern Valencià, constituït en Junta General d'Accionistes, amb el caràcter d'universal, de la mercantil Ciutat de les Arts i les Ciències, SA, acordà modificar l'article 7 dels seus estatuts a fi que els desemborsaments pendents com a conseqüència de l'augment de capital acordat en la Junta d'Accionistes, de 5 d'octubre de 1999, es realitzen mitjançant aportacions dineràries i no dineràries.
  
De conformitat amb el que estableix l'article 134.2 del Reglament del Registre Mercantil, és necessari indicar la naturalesa de les aportacions no dineràries, el seu valor i la forma i procediment d'efectuar-les, per la qual cosa és procedent completar l'acord indicat de la Junta General d'Accionistes de data 30 de maig de 2000. Per això el Govern Valencià, reunit a València el dia 22 de desembre de 2000, constituït en Junta General d'Accionistes, amb el caràcter d'universal, de Ciutat de les Arts i de les Ciències, SA, accepta els següents punts de l'ordre del dia de la reunió:
  
1. Completar, de conformitat amb el que estableix l'article 134.2 del Reglament del Registre Mercantil, l'acord adoptat el dia 30 de maig de 2000, pel qual es va modificar la redacció de l'article 7 del estatuts socials de Ciutat de les Arts i de les Ciències, SA, i indicar la naturalesa de les aportacions no dineràries, el seu valor i la forma i procediment d'efectuar-les.
  
2. Autoritzar el president del Consell d'Administració per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
3. Autoritzar el secretari del Consell d'Administració de la Ciutat de les Arts i de les Ciències, SA, per a certificar el contingut de l'acta de la present Junta Universal d'Accionistes i els acords que s'hi han pres.
  
Es troben presents tots els socis de la societat, ja que en tractar-se d'una empresa pública de la Generalitat Valenciana, aquesta n'és el soci únic.
  
Després de la deliberació oportuna i en no haver-hi intervencions la constància de les quals se sol·licita, el Govern Valencià, en qualitat de Junta General d'Accionistes, amb el caràcter d'universal, per unanimitat
  
ACORDA
  
1. Completar, de conformitat amb el que estableix l'article 134.2 del Reglament del Registre Mercantil, l'Acord de 30 de maig de 2000, del Govern Valencià, pel qual es modifica la redacció de l'article 7 dels Estatuts Socials de Ciutat de les Arts i les Ciències, SA, i modificar l'article 7, que queda redactat així:
  
«Article 7
  
El capital social es fixa en trenta milions cent mil euros (44.122.016 euros), dividit en 7.525 accions nominatives, numerades correlativament de l'u al set mil cinc-cents vint-i-cinc, ambdós inclusivament, de 4.000 euros de valor nominal cadascuna d'elles, íntegrament subscrites. Les accions números u a dos mil nou-cents es troben íntegrament desemborsades. Les accions números dos mil nou-cents u a set mil cinc-cents vint-i-cinc es troben desemborsades tan sols en un 33%. La part no desemborsada ascendeix a la xifra de dotze milions tres-cents noranta-cinc mil euros (45.096.307 euros). Els desemborsaments pendents s'efectuaran mitjançant aportacions no dineràries de les finques urbanes M-1 Àrea Terciària Hotelera i M-3 Àrea Terciària Residencial de l'Àrea NPT-6 del pla parcial Ciutat de les Arts i les Ciències, el valor aproximat del qual és l'equivalent al dels dividends passius, en el termini màxim de tres anys, quan el Consell d'Administració ho decidisca. Si el valor de les aportacions no dineràries no cobreix el valor dels desemborsaments pendents, es cobrirà la diferència en efectiu en el mateix termini màxim .
  
En representació d'aquestes accions s'emetrà un títol múltiple».
  
2. Autoritzar el president del Consell d'Administració per a realitzar els actes necessaris per a l'execució del que s'ha acordat en la present sessió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
3. Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i els acords que s'hi han pres.
  
Aquests acords es transcriuen literalment.
  
I, en no haver-s'hi debatut més assumptes que els ressenyats en l'ordre del dia, s'aprova l'acta corresponent a la present reunió de la Junta General Universal d'Accionistes de la mercantil Ciutat de les Arts i de les Ciències, SA.
  
València, 22 de desembre de 2000
  
El conseller secretari del Govern Valencià,